ભારતીય ટીમે મેચમાં જે સમયે બેટિંગ કરી ત્યારે સ્થિતિ ફાસ્ટ બોલરોને અનુકૂળ હતી. ઈંગ્લેન્ડના બોલરોએ તેનો ફાયદો પણ ઉઠાવ્યો. કોહલીને જ્યારે પરિસ્થિતિઓ અંગે પૂછવામાં આવ્યું તો તેણે કહ્યું કે, અમે આ અંગે નહોંતું વિચાર્યું. કોહલીએ કહ્યું કે, ‘સ્થિતિ ગમે તેવી હોય, તમારે તેનો સામનો કરવો પડે છે. તમે એ બાબતોના રોદણાં ન રોઈ શકો. ઘણી વખત પરિસ્થિતિઓ તમારા પક્ષમાં હોય છે અને ઘણી વખત એવું નથી હોતું.’ કોહલીએ ઈંગ્લેન્ડના બોલરોની પ્રશંસા કરતા કહ્યું કે, તેમણે પરિસ્થિતિઓનો ભરપૂર ફાયદો ઉઠાવ્યો.